8.7.2022 г.
BG
Официален вестник на Европейския съюз
L 183/41
в) инструктори, както е посочено в глава 11.5; г) валидатори на сигурността във въздухоплаването в ЕС, както е посочено в глава 11.6.
Буква б) от първия абзац се прилага от 1 януари 2023 г. Преди посочената дата тези лица трябва да са преминали задълбочена или стандартна цялостна проверка в съответствие с точка 1.2.3.1 или както е определено от компетентния орган в съответствие с приложимите национални правила.“; (36) в точка 11.1.5. се добавя следният абзац: „Задълбочената цялостна проверка трябва да бъде завършена, преди лицето да премине обучението, посочено в точки 11.2.3.1—11.2.3.5.“; (37) в точка 11.2.3.9 уводният текст се заменя със следното: „Обучението на лица с неконтролиран достъп до разпознаваеми въздушни товари и поща, преминали необходимия контрол за сигурност, и на лица, извършващи контрол за сигурност на въздушни товари и поща, различен от проверка, предоставя всички изброени по-долу знания и умения:“; (38) добавя се следната точка 11.2.3.11: „11.
2.3.11.
Обучението на членове на летателния и кабинния екипаж, прилагащи мерки за сигурност по време на полет, предоставя всички изброени по-долу знания и умения: а) познаване на предишни случаи на незаконна намеса в гражданското въздухоплаване, на терористични актове и настоящи заплахи; б) осведоменост за съответните правни изисквания и познаване на елементите от значение за изграждането на стабилна и устойчива култура на сигурност на работното място и в авиационния сектор, включително, наред с другото, по отношение на вътрешната заплаха и радикализацията; в) познаване на целите и организацията в областта на сигурността във въздухоплаването, включително задълженията и отговорностите на членове на летателния и кабинния екипаж; г) познания как да защитават въздухоплавателните средства и как да предотвратят неразрешения достъп до тях; д) познаване на процедурите за запечатване на въздухоплавателните средства, ако това е приложимо по отношение на обучаваното лице; е) способност за разпознаване на забранени предмети; ж) познаване на възможностите за укриване на забранени предмети; з) способност за извършване на претърсване за сигурност на въздухоплавателните средства при стандарт, който е достатъчно висок, за да се гарантира в приемлива степен откриването на укрити забранени предмети; и) познаване на конфигурацията на типа или типовете въздухоплавателни средства, на които изпълняват своите задължения; й) способност за защита на пилотската кабина по време на полета; к) познаване на процедурите, свързани с превоза на потенциално опасни пътници на борда на въздухопла­ вателното средство, ако това е приложимо по отношение на обучаваното лице; л) познаване на работата с лица, на които е разрешено да носят огнестрелни оръжия на борда, ако това е приложимо по отношение на обучаваното лице; м) познаване на процедурите за съобщаване на събития; н) способност за подходяща реакция при инциденти и извънредни ситуации, свързани със сигурността, на борда на въздухоплавателното средство.“; (39) точка 12.0.3.2 се заменя със следното: „12. 0.3.2.
Маркировката „EU Stamp“ (печат на ЕС) се полага от производителите върху оборудването за сигурност, одобрено от Комисията, и е видима от едната страна или на екрана.“; (40) точка 12.1.2.1 се заменя със следното: „12.
1.2.1.
Съществуват четири стандарта за рамкови метал-детектори (WTMD).
Подробни разпоредби относно тези стандарти се съдържат в Решение за изпълнение С(2015) 8005.“;